ગુજરાતની ગણના અત્યારે ભલે વાઈબ્રન્ટ મોડેલ તરીકે થતી હોય પરંતુ હકકીત તો એ છે કે ગુજરાતમાં બેરોજગારી ચરમસીમાએ પહોંચી ચૂકી છે. આ ઘટસ્ફોટ ખુદ રાજ્ય સરકારે વિધાનસભામાં પ્રસ્તુત કરેલા આંકડા પરથી પ્રતીત થાય છે. સોમવારે વિધાનસભામાં રાજ્ય સરકારે આપેલી વિગતો અનુસાર છેલ્લા બે વર્ષમાં રાજ્યમાં 5.37 લાખ બેરોજગારોની નોંધણી થઈ છે જેમાંથી માત્ર 12,869ને જ સરકારી નોકરી આપવામાં આવી છે. આમ સરકારે કુલ બેરોજગારોના 10 ટકા નહીં, 5 ટકા પણ નહીં ફક્ત 2.5 ટકા લોકોને જ બે વર્ષમાં રોજગાર આપ્યો છે.